3C 273
3C 273 ass d'Bezeechnung vum visuell hellste Quasar um Stärenhimmel. Den 3C 273 war den éischte Quasar, wou entdeckt gouf. Den Objet läit am Stärebild Virgo a steet an der Géigend vun der Ekliptik. Hie kann heiansdo vum Äerdmound bedeckt ginn. Seng Routverrécklung ass z = 0,158, woumat sech seng Liichtkraaftdistanz am ΛCDM-Modell zu 746,9 Mpc respektiv 2,436 Milliarde Liichtjoer ergëtt. Iwwer de Reverberatioun-Mapping huet sech d'Mass op 886 ± 187 Millioune Sonnemasse bestëmme gelooss.

Entdeckung 
De Maarten Schmidt huet 1963 bei Ënnersich vum Martin Ryle senger kartographéierter kosmescher Radioquelle entdeckt, datt den 3C 273 aus dem Ryle sengem Third Cambridge Catalogue („3C“) eng ganz héich Routverrécklung huet, déi net zu engem punktfërmegen Eenzelstär passt. D'Radiogalaxis 3C 273 war dofir, wéi sech erausgestallt huet, nëmme „quasi stellar“, wat zum Numm „Quasar“ gefouert huet.

Hellegkeet an Observatioun 
Den 3C 273 huet eng Hellegkeet vun +12,86 mag souwéi eng absolut Hellegkeet vun −26,7 mag. Domat ass de Quasar 300 mol méi hell wéi d'Mëllechstrooss an 4,1 Billioune mol méi hell wéi eis Sonn.

An enger klorer Nuecht ass den 3C 273 als liichtende klenge Punkt am Okular vun engem gudden Amateurteleskop z'erkennen. Den Objet steet op ongeféier 4° an ost-ost-südlecher „8 Auer“-Richtung vum 16 Vir (5 mag). Wéinst der minimer visueller Hellegkeet ass de Quasar awer nëmme mat enger ganz gudder Stärekaart sécher ze fannen. Fir eng graff Orientéierung kann déi Stärekaart ënne geholl ginn.

Kuckt och

Um Spaweck 
 Date vum 3C 273 beim INTEGRAL Science Data Centre (ESA)
  Parkes and 3C273 – The Identification of the First Quasar CSIRO Parkes Observatory
 Fotoe vum 3C 273

Radioastronomie
Quasaren
Stärebild Virgo